**Enigro** var et internasjonalt nettverksselskap registrert på Seychellene som ble stiftet i 2009 av nordmannen Jarle Thorsen. Andre sentrale personer i selskapet var Rune Evensen og Dan Andersson.

> Vi kommer til å dele ut Rolex-klokker i tusentall, samt hundretalls av biler.
> 
> 
> Dan Andersson
> 
> 

Selskapet drev såkalt Multi-level marketing og skal ha hatt medlemmer over hele verden. Enigro drev konseptet *Unaico* og tjenesten *Sitetalk* for sine medlemmer, samt hedgefondet I-investorclub Ltd.

Blant Unaicos underselskaper var *The Oxford Programme* som ble drevet fra Storbritannia. Dette selskapet tilbød opplæring i selvutvikling delvis inspirert av nevrolingvistisk programmering.

Enigro etablerte seg aldri betydelig i det norske markedet, men hadde derimot stor suksess i Sverige. Svenske Sebastian Greenwood var prosjektleder for konseptet Sitetalk.

I løpet av høsten 2011 og begynnelsen av 2012 ble selskapene oppløst og deres nettsteder stengt. Deler av konseptet ble i 2013 forsøkt videreført under konseptnavnet *The Opportunity Network*. I januar 2016 ble denne virksomheten innlemmet i konseptet OneCoin, og det tyske selskapet IMS International Marketing Services GmbH som tidligere hadde vært benyttet som stråselskap for pengetransaksjoner til og fra Enigro fikk nå samme rolle i OneCoin. I 2017 gikk imidlertid tyske myndigheter inn og stanset selskapets virksomhet og alle konti ble frosset.

Mange av de sentrale personene i Enigro forsvant til andre selskaper etter at konseptet Sitetalk kollapset. I 2016 skrev Dagens Næringsliv at de gjenværende eierne planlagte et søksmål mot det norske advokatkontoret DLA Pipers med krav om 800 millioner kroner etter at advokat Tord Eide hadde håndtert et lån til selskapet Alevo og den norske finansmannen Jostein Eikeland via De britiske Jomfruøyer.

Samarbeide med Towah
--------------------

Selskapet Towah Group Ltd. samarbeidet med Enigro ved å tilby medlemmene betalingskort registrert i banken *Newcastle Building Society*. Styreleder her er Tor Anders Petterøe, som har bakgrunn fra pyramidespillet World Games Inc..

Kontroverser
------------

Bare kort tid etter lansering av selskapet dukket de første anklagene om pyramidespill opp. Thorsen har selv bakgrunn fra pyramideselskaper som World Wide Alliance, T5PC, World Games Inc. og PlexPay. Lotteritilsynet har ikke trukket noen fullverdig konklusjon om selskapet, men har likevel advart mot selskapet. De har uttalt: «Etter å ha gjort en foreløpig vurdering av Enigro, er Lotteritilsynet av den oppfatning at selskapet har klare likhetstrekk med ulovlig pyramidespill.»

I april 2010 fikk selskapet oppmerksomhet etter at finansmyndighetene i Slovenia sendte ut en advarsel mot Unaico der de slo fast at dette selskapet ikke hadde autorisasjon til å tilby sine tjenester i Slovenia. Tilsvarende advarsel er utstedt av myndighetene i Østerrike  og Sverige .

I oktober 2010 kom selskapet Deloitte med en pressemelding der det ble benektet ethvert samarbeid med Unaico. Dette fordi det i markedsføringen av Unaico og Sitetalk ble fremsatt påstander om at Deloitte var med på å hjelpe Unaico ifm. børsnotering.

I-investorclub står også på Finanstilsynets liste over selskaper det advares mot å investere penger i. De har uttalt: «Finanstilsynet gjør oppmerksom på at I-investorclub Ltd. ikke har godkjennelse til å yte investeringstjenester i Norge, og foretaket har derfor ikke nødvendig godkjennelse i henhold til norsk lov.» Selskapet er dermed også på internasjonale varslingslister.

Både pakistanske og kinesiske myndigheter har gitt sine innbyggere offisielle advarsler mot å involvere seg med Unaico, og omtaler selskapet som et illegalt pyramidespill og svindel.

Referanser
----------

1. ↑  Svenskarna bakom Unaico och Sitetalk Arkivert 1. oktober 2010 hos Wayback Machine. Realtid (svensk)
2. ↑  Advarer nordmenn mot selskaper i gråsonen Aftenposten
3. ↑  Advarer mot i-investorclub E24
4. ↑  Unaico – Sitetalk Review 2011 Business For Home (engelsk)
5. ↑  Introduction Arkivert 2012-07-08, hos Wayback Machine. The Oxford Programme (engelsk)
6. ↑  Unaicos pyramid växer i Sverige Arkivert 8. september 2010 hos Wayback Machine. Realtid (svensk)
7. ↑  Uppstickare satsar på integritet Dagens Media (svensk)
8. ↑  Tupperware-trick ska fånga medlemmar Metro (svensk)
9. ↑  Sitetalk – Unaico Renamed To The Opportunity Network Business for Home
10. ↑  IMS International Marketing Services GmbH: account freezing and winding-down of unauthorised money remittance business BaFin
11. ↑  *Krever 800 mill. av norsk advokatkontor* Dagens Næringsliv, 25. august 2016 «Kravet mot DLA er fremsatt av det kypriotiske selskapet CFA, på vegne av China Hope Investment ltd. et HongKong-basert selskap, og Cloud Horizon ltd. et selskap registrert på De britiske jomfruøyer som kontrolleres av tidligere investorer i Unaico. Disse har overtatt rettighetene til kravet. Dette bekrefter nordmannen Geir Skoug i CFA, som representerer investorene.»
12. ↑  *Seriemilliardæren*, Dagens Næringsliv, 20. august 2016 «I DLA Piper sørget Eikelands høyt betrodde forretningsadvokat gjennom mange år, Tord Eide, for at over flere titall millioner kroner kom inn til DLA Pipers klient konto, og ble videreformidlet til Eikelands selskap på Jomfruøyene. Sensommeren 2011 tikket det inn penger fra Asia på DLA Pipers klientkonto i Norge. Avsenderen var pyramideselskapet Unaico i Hong Kong,men pengene kom litt herfra og litt derfra.»
13. ↑  *Eksdirektør hvitvasket narkopenger*, Dagens Næringsliv, 27. august 2016 «Et selskap i Hong Kong, med tilknytning til Unaico-pyramiden, har varslet et erstatningskrav mot DLA Piper på 800 millioner kroner for måten advokatfirmaet håndterte et lån til Jostein Eikeland.»
14. ↑  Metoderapport: Hvitvaskingen Arkivert 21. oktober 2018 hos Wayback Machine. Skup «Unaico hadde transportert kravet sitt til enda en tredjepart, som nå truet med å saksøke DLA Piper for å få tilgang til midlene sine»
15. ↑  Pyramidetopp angrer på «feil-informasjon» Dagens Næringsliv
16. ↑  Nordmann bak gigantpyramide Dagens Næringsliv
17. ↑  Mulig nytt pyramidespill på gang VG
18. ↑  PUBLIC WARNING against company UNITED NORDIC ALLIANCE INVESTMENT COMPANY[*død lenke*] ATVP (engelsk)
19. ↑  UNAICO Ltd. (Enigro Group) Arkivert 28. oktober 2015 hos Wayback Machine. Austrian Financial Market Authority (engelsk)
20. ↑  Facebook-utmanare på varningslista Dagens Media (svensk)
21. ↑  Deloitte Hungary's position concerning UNAICO LTD Deloitte (engelsk)
22. ↑  Finanstilsynet
23. ↑  Warnings and Alerts Arkivert 7. april 2012 hos Wayback Machine. ISOG
24. ↑  Warnings and notifications FSMA (engelsk)
25. ↑  Public Warning Arkivert 9. mars 2012 hos Wayback Machine. Securities & Exchange Commission of Pakistan (engelsk)
26. ↑  购买Unaico等所谓境外原始股的预警 Arkivert 10. mai 2012 hos Wayback Machine. Kinesisk politi(kinesisk)